இவ்விரண்டு அறிவிப்புகளும் செந்தமிழ் உலவும் நந்தமிழ் மதுரைப் புகைவண்டி நிலையத்திலேயே பயணச் சீட்டு விற்கும் இடத்திலே இருந்தவை : பல்லாயிரக்கணக்கான மக்களால் பார்க்கப் பட்டவை , எந்தத் தமிழறிஞரின் திருப்பணியோ இது ! புகைவண்டி நிலையத்து எழுத்தர் திருப்பணியாகத்தான் இஃது இருக்க வேண்டும். முதல் அறிவிப்பில் ' இடத்தை பிரயாணிகள் ' என்று வல்லெழுத்து மிகாமல் இருப்பது பிழையானது. ' இடத்தைப் பிரயாணிகள் ' என்று எழுத வேண்டும். ' தங்குமிடத்திற்கு செல்ல கோறப்படுகிறார்கள் ' என்னும் மூன்று சொற்களுள்ள தொடரில் மூன்று பிழைகள் உள்ளன. ‘